open-index/open-wikipedia-markdown huggingface dataset:
Батависка Република

**Батависката Република** (холандски: *Bataafse Republiek*) претставувала вазална република на Франција, која постоела во периодот од 1795 до 1806 година. Државата ги опфаќала териториите на денешна Холандија. Таа била претходничка на Холандската Република, а била создадена со доаѓањето во Франција на власт на Наполеон Бонапарт и неговата инвазија на регионот.

Републиката била прогласена на 19 јануари 1795 година, еден ден по бегството на Вилхем V од Холандија во Англија и по француската инвазија на француската револуционерна армија. Новата република уживала широка поддршка од холандското население и претставувала производ од револуцијата во Франција. За разлика од Франција, во холандија револуцијата успеала по мирен пат. Земјата два века била под републиканско управување. Гилотината не се користела.

Сепак, процесот при создавањето на Холандскиот устав бил создаден од страна на внатрешните политички фактори, а не од страна на француската власт. Политичките, економските и социјалните реформи кои биле донесени за време на релативно краткото постоење на земјата имало доста малку влијание. Конфедерациската структура на старата Холандска Република била заменета со унитаризмот. за првпат од историјата на Холандија бил донесен устав, во 1798 година, чии елементи содржал доста демократски карактер.

Религиозното прашање во земјата било решено на таков начин што католиците, протестантите и евреите добиле еднакви права. Биле донесени законите за правата на човекот и граѓанинот. Името на републиката произлегува според германската династија Бетавијци, кои живееле во Холандија во римско време и кои се сметале дека се директни потомци и основачи на холандската нација. За разлика од Франција, во новата република немало никаква диктатура или терор врз населението.

во текот на постоењето на Батависката Република, државниците на трипати се нашле под државен удар. Првиот пат се случил во 1798 година, од страна на унитаристичките демократи, кои не биле задоволни од спроведените демократски реформи. По само неколку месеци следувал и вториот удар, во кој завршило управувањето на земјата од страна на унитаристите. Третиот државен удар се случил во 1801 година, кога еден Французин кој го поддржувал Наполеон, успеал да ја заземе власта.

## Наводи

Категорија:Ниски Земји
Категорија:Поранешни републики
Категорија:Поранешни држави во Европа
Категорија:Држави и територии распаднати во 1806 година
Теовски манастир

**Теовски манастир** — возобновен манастир во азотското село Теово, Општина Чашка.

Во манастирот се одржуваат ликовни изложби.

## Местоположба

Манастирот е сместен над селото Теово, 250 метри оддалечен од главната селска црква „Св. Атанасиј“.

## Историја

Пред 400 години, Турците го запалиле манастирот до темел. Скоро, истиот е обновен.

## Цркви
### Црква „Св. Архангел Михаил“

Црквата „Св. Архангел Михаил“ е главната манастирска црква во целиот комплекс, по која е и наречен целиот манастир.

## Галерија


Податотека:Камбанарија во манастирот Св. Архангел Михаил во Теово 6497.JPG|Поглед на камбанаријата на црквата во манастирскиот двор
Податотека:Конаците на Теовскиот манастир.jpg|Манастирските конаци
Податотека:Црквата во Теовскиот манастир.jpg|Поглед на главната манастирска црква „Св. Архангел Михаил“
Податотека:Манастирскиот двор на Теовскиот манастир (1).jpg|Манастирскиот двор
Податотека:Манастирскиот двор на Теовскиот манастир (2).jpg|Манастирскиот двор
Податотека:Манастирскиот двор на Теовскиот манастир (3).jpg|Манастирскиот двор


## Наводи

## Надворешни врски


Категорија:Теово
Категорија:Манастири во Македонија
Категорија:Манастири на МПЦ
Категорија:Манастири во Повардарската епархија
Рајт

мини|десно|150п|Грбот на Рајт
[мини|десно|240п|[Рајтски дворец|Рајтскиот дворец]]

**Рајт** (герм. *Rheydt*) — реон во германскиот град Менхенгладбах во западниот дел на сојузната покраина Северна Рајна-Вестфалија. Местото имало статус на независен град сè до 1918 г. и повторно од 1933 г. до 1975 по отцепувањето од Менхенгладбах по барање на Јозеф Гебелс.

По спојувањето со Менхенгладбах главната железничка станица си го задржала својот назив, па со тоа Менхенгладбах е единствениот град во германија со две станици со име „Хауптпанхоф“ (Главна станица).

Во местото се наоѓа Рајтскиот дворец, еден од најдобро зачуваните дворци од периодот на ренесансата.

## Занимливости
Рајт е родно место на Јозеф Гебелс, Министер за народна просвета и пропаганда на фашистичка Германија

## Надворешни врски
* Градски водич на Рајт 

* 

Категорија:Градови во Северна Рајна-Вестфалија
Белгиска револуција

**Белгиската револуција** претставува конфликт кој започнал во август 1830 година во Брисел. Белгија тогаш била дел од Обединетото Кралство Холандија. Првичниот бунт довел до воспоставување односно основање на нова, независна, католичка и неутрална држава под името Белгија. Независноста на Белгија била прогласена на 4 октомври 1830 година. Кралот на Холандија земјата не ја признал до 1839 година.

По поразот на Наполеон Бонапарт, на Винескиот конгрес кој се одржал во 1815 година било создадено Обединето Кралство Холандија, кое ги опфаќало териториите на поранешната Холандска Република и Австриските Ниски Земји. По конгресот, Велика Британија инсистирала да придобие дел од холандските колониии во Јужна Африка, а како компензација Холандија добила дел од јужните провинции т.е. денешна Белгија.

## Причини

Главните причини поради избувнувањето на Белгиската револуција била големата доминација на Холандија во политичкиот и економскиот живот на земјата. Од друга страна голем проблем била и религијата. Холандија била калвинистичка земја, а Белгија католичка. Во Белгија, населението главно зборувало француски. 

Целото економско богатство на Обединетото Кралство Холандија било концентрирано во денешна Холандија, посебно во Амстердам. Белгијците имале многу мала контрола врз економијата на земјата. Населението на денешна белгија најмногу се противело на кралот Вилхем I, кој живеел во Холандија и целосно ги игнорирал барањата за поголема автономија. Престолонаследникот на кралот, Вилхем II живеел во Брисел, и не бил многу популарен во градот.

Во времето кога револуционерите ја прогласиле победата на револуцијата, холандскиот јазик бил забранен а како службен јазик бил воведен францускиот. Белгискиот законок на холандски јазик не бил преведен до 1967 година.
Могила на непознатиот војник (Москва)

[мини|десно|280п|Претседателот на државата [Димитриј Медведев го пали Вечниот оган по реконструкцијата, 2010 г.]]
**Могилата на непознатиот војник** (рус. *Могила Неизвестного Солдата*) е воен споменик посветен на паднатите советски војници во Големата татковинска војна (1941-1945). Сместен е крај ѕидините на Кремљ во Александровската градина во Москва.

Паднатите борци во Битката за Москва (1941 г.) најпрвин биле закопани во масовна гробница на 41-виот километар од Ленинградскиот автопат, но во декември 1966 година биле преместени под Кремљскиот ѕид, по повод 25-годишнината од битката. Могилата била отворена на 8 мај 1967 година. Факелот со кој е запален Вечниот оган е пренесен од ленинградскиот вечен оган на Марсовото Поле.

Проектанти на могилата се архитектите Д. И. Бурдин, В. А. Климов и Ј. Р. Рабаев и вајарот Н. В. Томски. Во средината стои платформа од плочи од измазнет црвен гранит. Самата надгробна плоча, вградена во 1975, е украсена со бронзена склуптура на ловорово гранче и шлем врз бајрак.

Пред надгробната плоча, во квадратна вдлабнатина стои петокрака, од која гори Вечниот оган на славата. Пламенот го осветлува натписот: „Твоето име е незнајно, подвигот твој е бесмртен“ (*Имя твоё неизвестно, подвиг твой бессмертен*).

Лево од могилата стои гранитен ѕид со вградена камена плоча со натпис „1941 - За оние што паднаа за татковината - 1945“. Десно од могилата има гранитна алеја со плочи од порфир во кои се содржи почва од градовите-херои на војната: Ленинград, Киев, Сталинград, Одеса, Севастопол, Минск, Керч, Новоросијск, Тула и Брест.
Сè до 2004 г. натписот на Сталинград гласел „Волгоград“

Во 1997 г. со федерален закон на могилата ѝ е вратена Почесната стража (која претходно го чувала Лениновиот мавзолеј).

## Наводи

## Поврзано
* Споменик на незнајниот војник
* Претседателски полк
* Федерална служба за обезбедување на Русија

## Галерија

Податотека:Medvedev - Tomb of the Unknown Soldier.jpeg|Претседателот Димитриј Медведев кај вечниот оган
Податотека:Karaul.jpg|Смена на стражата
Податотека:General Pace at Tomb of the Unknown Soldier, Moscow.JPG|Положување на венец
|Споменици на градовите-херои


Категорија:Воени споменици
Категорија:Споменици во Москва
Категорија:Згради и градби во Советскиот Сојуз
Каракачанско куче

**Каракачанското куче** или **Бугарскиот овчарски пес** е нова раса на кучиња, создадена во Бугарија во последните 10 години . Расата е призната во 2009 година од FCI како дел од расата **SOUTHEASTERN EUROPEAN SHEPHERD (Ciobanesc Romanesc de Bucovina)** под  покровителство на Романија  и Србија. Кучињата  се одликуваат со џиновски раст, густо крзно,  избалансиран карактер и верност кон сопственикот.

## Наводи
Прво Француско Царство

**Француско Царство** (1804-1814), познато и како **Големо Француско Царство**, **Прво Француско Царство** или **Наполеоново Царство** — царство основано од страна на Наполеон Бонапарт. Во времето на неговото постоење било доминантна сила во поголемиот дел од континентална Европа за време на раниот XIX век.

Наполеон бил прогласен за цар на Французите (*L'Empereur des Français*) на 18 мај 1804 година и крунисан на 2 декември 1804 година. По создавањето на царството, веднаш Франција започнала војна против т.н. колалиција на Австрија, Прусија, Русија, Португалија. Наполеон издвојувал голема победа во Битката кај Аустерлиц во 1805 година и во Битката кај Фридланд во 1807 година.

Наполеон на 6 април 1814 година абдицирал, но од прогонство се вратил од Елба наредната година. Во Битката кај Вратело Франција била поразена, кое го навестило пропаѓањето на царството.

Наполеон ја потпишал својата втора абдикација на 22 јуни; на 28 јуни кралот Луј XVIII бил повратен на францускиот престол, со што завршиле т.н. „сто дена“. Британските власти го прифатиле предавањето на поранешниот цар на 15 јули; подоцна бил протеран на островот Света Елена. Толку бил голем поразот на Наполеон, што Ватерло останал како синоним за огромен пораз.

500px|мини|центар|Административна карта на Француското Царство во 1812 г.

## Наводи

*
France, Empire 1
Империја1
Категорија:Француска револуција
Категорија:Франција во 19 век
Категорија:Држави и територии распаднати во 1815 година
Категорија:Поранешни царства
Лукино Село

**Лукино Село** () — село во општината Зрењанин во Среднобанатскиот округ во Србија. Се наоѓа во автономната покраина Војводина. Во него живее унгарско малцинство, а вкупно има 598 жители (попис 2002).

Лукино Село е познато како родно место на славниот тамбурашки мајстор Јаника Балаж (1925-1988).

## Етнички состав (попис 2002)
Во 2002 г. Лукино Село го имало следниов етнички состав:

* Унгарци = 404 (67.56%)
* Срби = 78 (13.04%)
* Југословени = 27 (4.52%)
* Роми = 21 (3.51%)
* останати.

## Населеност низ времето

* 1961: 876
* 1971: 722
* 1981: 703
* 1991: 643
* 2002: 598

## Поврзано
* Список на населени места во Војводина

## Наводи

## Надворешни врски

* Историја на Лукино Село  

Категорија:Зрењанин
Категорија:Населени места во Војводина
Јаника Балаж

[мини|десно|исправено|220п|Споменик на Јаника Балаж во [Нови Сад]]
[мини|десно|Родната куќа на Балаж во [Лукино Село]]
**Јаника Балаж** (; 23 декември 1925 – 12 ноември 1988) — прочуен тамбураш од Војводина, Србија.

## Живот

Балаж е роден во 1925 г. во Лукино Село кај Зрењанин, во унгаројазично ромско семејство кое се негувала силна музикална традиција. Татко му впрочем се презивал Рач (*Rácz*), што бил неубав унгарски збор за Србин, па затоа го презел мајчиното презиме Балаж. Израснал во Бечеј, каде почнал да свири виолина во месната кафеана уште на возраст од 10 години. Кога сфатил дека не може да биде најдобриот виолинист, почнал да свири тамбура („прим“ или „бисерница“), и продолжил на неа до крајот на животот. Подоцна свирел во оркстарот "Браќа козаци" во подрачјето на Суботица и Хоргош. Од 1948 до 1951 работел во Радио Титоград, Црна Гора, каде што ги усовршил своите вештини на тамбура.

Работел во Радио Нови Сад од неговото основање во 1951 г. па сè до смртта, а членувал и во „Велики тамбурашки оркестар“ при радиото. Вечерите со неговиот осумчлен оркестар свирел по новосадските кафани, особено на Петроварадинската тврдина и станал еден од нејзините симболи. Во текот на кариерата одржувал концерти ширум светот, вклучувајќи 36 изведби во париска Олимпија. Добивал повеќе понуди да се пресели во САД и СССР за да работи како наставник по тамбура, но Балаж никогаш не се согласил да го напушти Нови Сад, каде и починал во 1988 г.

Јаника зел учество и во неколку документарци и играни филмови. Нему му се посветени песните „Осам тамбураша с Петроварадина“ и „Примаши“. Во текот на кариерата работел со видни музичари како Звонко Богдан и Јулија Бисак.

По неговата смрт, градот Нови Сад му подигнал споменик на плоштадот спроти Петроварадинската тврдина преку Дунав. Творец на статуата е вајарот Ласло Силаѓи.

## Поврзано
* Војводинска музика
* Српска музика
* Тамбура

## Надворешни врски
* Обожавателски клуб на Јаника Балаж   
* Јаника Балаж — „Еуроток“ 
* Напис за Јаника Балаж — НИН 

Категорија:Луѓе од Зрењанин
Категорија:Војвоѓанци
Категорија:Југословенски музичари
Категорија:Ромски музичари
Категорија:Српски музичари
Категорија:Српски џез музичари
Категорија:Родени во 1925 година
Категорија:Починати во 1988 година
Севернокавкаски федерален округ

**Севернокавкаскиот федерален округ** () е еден од осумте федерални окрузи во Русија. Се наоѓа во најјугозападниот дел од земјата, во географската област наречена Северен Кавказ. Овој федераљлен округ е создаден со отцепување од Јужниот федерален округ на 19 јануари 2010 г.

Вкупното население во федералниот округ брои was 8.933.889 жители (Попис 2002), и живее на површина од 170.700 км2.

Моментален полномошен претставник е Александар Хлопонин.

## Демографија
Етничките Руси сочинуваат една третина од вкупното население од 2.988.070 (33.45%) според пописот од 2002 г.

### Федерални субјекти

## Претседателски полномошни претставници
# Александар Хлопонин (19 јануари 2010–)

## Наводи

## Надворешни врски
* SKFO.RU – регионален информативен портал  

Категорија:Федерални окрузи во Русија

Категорија:Држави и територии настанати во 2010 година
Глобочица (појаснување)

**Глобочица** може да се однесува на:

;Села
* Глобочица - село во Општина Струга, Македонија;
* Глобочица - село на Гора, Косово;
* Глобочица - село в Општина Качаник, Косово;

;Друго
* Глобочица - македонско вештачко езеро
* ХЕЦ Глобочица - македонска хидроцентрала
* ХЦ „Глобочица“ - македонски Филм од 1968 година
* Глобочица - граничен премин помеѓу Македонија и Косово
ХЕЦ Глобочица

:*Ова е статија за електраната. За езерото видете [[Глобочица (езеро)|тука]]. За други значења [[Глобочица (појаснување)|тука]]*
мини|десно|250п|Поглед на електраната

**Глобочица** — хидроелектрана од деривационен тип по горното течение на реката Црн Дрим, односно на истоименото езеро.

## Особености
Браната е на околу 22 км северно од Струга. Акумулацијата е за неделно израмнување на водите. Доводот на водата до турбините е со тунел долг 7.721 м. Градена е во периодот 1961–1965 година, а со работа започнала во 1965 година. Има два еднакви агрегата со вкупна инсталирана моќност 42 MW. Турбините се од типот францис. Во периодот 1992–2003 година, просечното годишно производство изнесувало 144,1 GWh, а најголемото било во 1996 година и изнесувало 229,6 GWh.

## Галерија

Податотека:Поглед на ХЕЦ Глобочица.jpg|Поглед на електраната
Податотека:ХЕЦ „Глобочица“ 03.JPG|Мурал на благодарност за изградбата на браната
Податотека:ХЕЦ „Глобочица“ 02.JPG|Податоци за браната на контролна купа
Податотека:Поглед на брана Глобочица (1).jpg|Поглед на браната
Податотека:Поглед на брана Глобочица (2).jpg|Браната со езерото
Податотека:Истек на Црн Дрим од ХЕЦ Глобочица.jpg|Истек на Црн Дрим од хидроелектраната


## Наводи

## Поврзано
* Глобочица — езеро
* Список на електрани во Македонија

## Надворешни врски

* Профил на електраната на страницата на ЕЛЕМ
* Можноста на Глобочица 

Глобочица
Категорија:Глобочица
Глобочица (езеро)

:*За други значења видете [[Глобочица (појаснување)]]*

**Глобочица** — вештачко езеро на реката Црн Дрим. Се наоѓа на околу 20&nbsp;км северозападно од Струга, а изградено е во 1965 година.

## Особености
Браната е изградена од насипан камен, нејзината височина од темелот е 90 м, а од речното корито 82,5 м. Таа во основата е долга 270 м, на круната 202 м, а широчината на круната изнесува 6 м. Езерото е долго 12&nbsp;км, најголемата широчина е 350 м, а просечната широчина 224 м. Во наведените рамки тоа зафаќа површина од 2,69&nbsp;км2. При кота на максимално ниво на езерската вода (691,5 м) во него може да се акумулираат 68,3 х 106 м3 вода, при кота на нормално ниво (687 м) по 57,8 х 106 м2, а при кота на минимално ниво (682 м) се акумулираат 13,0 х 106 м3 вода. Наменето е за производство на електрична енергија преку хидроцентралата со моќност од 41,6 MW и за регулирање на протокот на Црн Дрим и нивото на низводно сместеното езеро Шпилје, со кое формира единствен електроенергетски систем.

## Галерија

Податотека:Globocica Lake 07.JPG|Поглед на езерото
Податотека:Глобочица 02.JPG|Езерото со истоименото село
Податотека:Глобочица 03.JPG|Езерото со околината
Податотека:Баржа до селото Глобочица.jpg|Баржа покрај езерото
Податотека:Поглед на село Глобочица (2).jpg|Кајчиња на брегот на езерото
Податотека:Поглед на село Глобочица.jpg|Кајчиња кои водат до истоименото село


## Поврзано
* Црн Дрим
* ХЕЦ Глобочица
* Глобочица

## Наводи

## Надворешни врски

Категорија:Вештачки езера во Македонија
Категорија:Глобочица
Категорија:Дримкол
Категорија:Дримски слив
Брендан Фрејзер

**Брендан Џејмс Фрејзер** (англиски: *Brendan James Fraser;* , , САД) — канадско-американски глумец. Својата слава ја стекнал преку големи филмски проекти како ''Мумија'', ''Несреќа'', ''Патување до центарот на земјата'' и други.

## Наводи

## Надворешни врски

* Официјално мрежно место
* 

Категорија:Американски глумци
Категорија:Канадски глумци
Категорија:Живи луѓе
Црква „Св. Антониј“ - Глобочица

**Свети Антониј** — главната селска црква во струшкото село Глобочица. Црквата е осветена на 18 јули 1993 година од                      страна на Митрополитот Брегалнички г. Стефан по  одобрение на                      Митрополитот Дебарско-кичевски г. Тимотеј.

## Наводи

Категорија:Глобочица
Категорија:Македонската архитектура во 1993 година
Список на земји во кои францускиот е службен јазик

thumb|upright=1.25|Карта на земји каде што Француски е службен јазик
thumb|upright=1.25|Десетте повеќето населени земји каде што се зборува Француски според CIA "World Factbook"

Ова е список на **земјите** во кои **[[француски јазик|францускиот јазик]]** е **[[службен јазик|службен]]**. Треба да се има на ум дека во многу од овие земји се зборуваат други јазици освен францускиот така што бројот на населението не е показател за бројот на луѓе кој го зборуваат францускиот јазик.

## Зависни држави

* Францускиот јазик има неколку правен статус во Луизијана, но таа држава нема службени јазици. Исто така, 5,3% од луѓето во Мејн зборуваат француски но тој јазик нема никаков статус во државата.

## Земји каде што француски често се користи но не е службен
[thumb|right|300px|Локацијата на [Магреб. Француски е втор јазик во секоја земја во овој регион освен Либија.]]

## Поврзано
* Француски јазик
* Меѓународна организација на франкофонијата

## Наводи

Категорија:Француски јазик
Готен

**Готен** — средновисока планина во Источна Македонија којашто ѝ припаѓа на Родопската зона. Највисок врв е Грамадник на надморска височина од 1.420 м.

## Географија и местоположба
Планината се наоѓа помеѓу планините Огражден на исток и Плачковица на запад. Од Плачковица е одвоена со долината на Смилјанска Река, а од Огражден со длабоката клисура на Нивичанска Река. Помеѓу овие две речни долини се протега билото на Готен, на кое се издвојуваат врвовите: Грамадник (1.420 м), Аџи Чука (1.299 м) и Калбак Даши (1.178 м). Кон југ постепено се спушта во дното на Радовишката Котлина. Во подножјето на јужната падина се наоѓаат селата: Јаргулица, Покрајчево и Злеово. 

## Историски настани
На 6 април 1903 година, на планината се водела Битката кај Готен, која била една од најголемите битки на Македонската револуционерна организација пред Илинденското востание на територијата на Македонија.

## Спортски туризам
Во реонот на планината се наоѓа ловиштето „Џами Тепе”.

## Поврзано
* Јаргулица
* Покрајчево
* Злеово

## Надворешни врски

Категорија:Планини во Македонија
Категорија:Географија на Берово
Категорија:Географија на Радовиш
Категорија:Географија на Струмица
Грчко-македонска тупаница

[мини|150п|Проглас на Грчко-македонската тупаница за забрана за користење на [Македонски јазик|македонскиот јазик]]
**Грчко-македонска тупаница** *([[грчки]]: Ελληνική Μακεδονική Πυγμή)* била грчка националистичка и терористичка организација во Егејскиот дел на Македонија во периодот меѓу двете светски војни. Формирана била во 1926 година по Грчко-турската војна, а дејствувала во Костурско, Леринско, Воденско, Кајларско итн.

## Дејствување
Организирани групи ги крстосувале македонските села и го тероризирале македонското население за „доброволно“ да се иселува во Бугарија или во прекуокеанските земји (Канада, САД и Австралија). Со прогласи ги предупредувале Македонците (од 2 до 80 години) дека е строго забрането користењето на македонскиот јазик.

## Наводи

Категорија:Терористички организации
Категорија:Историја на Егејска Македонија
Категорија:Грчка вооружена пропаганда во Македонија
Јасмина Гуњова

**Јасмина Гуњова** (, ) — македонски изведувач на изворни и новосоздадени македонски песни.

## Животопис
Гуњова е родена во Штип на 26 септември 1966 година. Завршила нижо музичко училиште во Штип и дипломирала на Технолошко-металуршкиот факултет во Скопје во 1990 година. Пет години работела во средното Текстилно училиште во Штип, а од 1994 година живее во Скопје. Настапувала со КУД „Ванчо Прке“ од Штип и со женската пејачка група „Астибијана“. Учествувала на многу музички фестивали во Македонија, Првиот албум го снимила во 1994 година за Музичката и касетна продукција на МРТВ. Мајка е на син и ќерка.

## Наводи

## Надворешни врски
* Јасмина Гуњова на You Tube

Категорија:Луѓе од Штип
Категорија:Македонски фолк пејачи
Александар Македонски 1970

**Движењето за самоосознавање и за признавање на македонската нација „Александар Македонски 1970“** била конспиративна
македонска национална политичка организација во Пиринскиот дел на Македонија и на македонската емиграција во Софија, формирана во 1968 година, составена од група македонски интелектуалци со цел да дејствува за признавање на македонската нација и да се бори за слободна обединета независна суверена македонска држава. Претставници на Движењето во 1970 година, пред да бидат уапсени, емигрирале во СР Македонија, каде што не добиле политички азил, а оттука заминале во Западна Европа. Во Копенхаген на 2/3 мај 1971 со ЦК на ОКМ постигнале согласност за обединување на Движењето со Организацијата на Ослободителниот комитет на Македонија.

## Наводи

## Надворешни врски
* Организација за обединување на Македонија - статија во Време

Категорија:Историја на Пиринска Македонија
Категорија:Организации во Бугарија
Категорија:Македонски организации во дијаспората
Категорија:Македонски емигрантски организации во Бугарија
Дебар (појаснување)

**Дебар** може да се однесува на:

* Дебар, македонски град;
* Дебар - поранешно бугарско село (до 1969 г.), денес квартал на градот Првомај; 
* Дебар - историско-географска област, разделена меѓу Македонија и Албанија;
* Дебар - област во Албанија со центар Пешкопеја; 
* Дебар - округ во Албанија со центар Пешкопеја; 
* Дебар - весник на македонската емиграција во Бугарија; 

## Поврзани
* Дебарски Глас - весник на македонската емиграција во Бугарија (1909 - 1911);
* Дебарски бањи - македонски бањи
* Дебарска епархија - епархија на Охридската архиепископија во 11 век
* Дебарски земјотрес (1967) - катастрофален земјотрес во регионот на Дебар
* Дебарски дијалект - дијалект на македонскиот јазик
* Дебарска Котлина - македонска котлина
* Дебарски младински баталјон - воена единица на НОВ и ПОМ
* Дебарско - кичевска епархија - епархија на МПЦ - ОА
* Дебарско Езеро - вештачко езеро во Македонија
Дебарски глас

**Дебарски Глас** () бил весник на Дебарската просветна организација. Излегувал како седмичник во Софија, Бугарија. Првиот број излегол на 5 април 1909 година, додека последниот на 16 мај 1911. Одговорен уредник бил М. Македонски. Негова задача била да собира материјали за културната и политичката историја на градот Дебар и околината. Разгледувал историски, јазични и народносни прашања. Се отпечатиле 95 броја.

## Наводи

## Надворешни врски
*Дигитализирани броеви на Дебарски Глас

Категорија:Бугарски весници
Категорија:Македонци во Бугарија
Дебар (весник)

:*За други значења видете [[Дебар (појаснување)]]*

thumb|200px|Насловната на весникот''„Дебар“''
**Дебар** бил политичко-литературен весник. Се издавал во Софија, Бугарија од 5 јуни 1905 до 10 јуни 1906. Излегувал секоја сабота. Негов сопственик и издавач бил Иван К. Божинов. Весникот бил гласило на македонските емигранти од Дебар. Објавувал статии и материјали за состојбите во Македонија и за злосторствата на турската власт над мирното население. Излегле 36 броја. На 24 декември 1915 година бил испечатен свечен број посветен за минатото и сегашноста на Дебар..

## Наводи

## Наворешни врски
*Дигитализирани броеви на весникот Дебар

Категорија:Бугарски списанија
Категорија:Македонци во Бугарија
Категорија:Култура на Дебар
Невродегенерација

**Невродегенерација** е заеднички термин за прогресивното губење на структурата или функцијата на невроните, вклучувајќи ја смртта на невроните. Многу невродегенеративни болести, вклучувајќи: Паркинсонова болест, Алцхајмерова болест и Хантингтонова болест, се случуваат како резултат на невродегенеративни процеси. Како што истражувањата напредуваат, многу сличности се јавуваат кои ги поврзуваат овие болести на субклеточно ниво. Откривањето на овие сличности нуди надеж за терапевтски напредувања кои можат да се применат на повеќе болести одеднаш. Постојат многу паралели меѓу различни невродегенеративни нарушувања вклучувајќи нетипични белковини, како и индуцирана клеточна смрт. Невродегенерацијата може да се најде на многу различни нивоа на невролошко поврзување, со опсег од молекуларно, па сè до системско.

## Поврзано
* Протеопатија
* Нервен систем

## Наводи


Категорија:Медицински поими
Категорија:Невронаука
Категорија:Неврологија
Категорија:Болести на нервниот систем
Хореја

**Хореја** е нарушување на абнормално неволево движење, една од групата невролошки нарушувања наречени дискинезии. Терминот *хореја* е изведен од грчкиот збор *χορεία* (вид на танц), бидејќи брзите движења на рацете или нозете се малку слични на играње или свирење на пијано.

Терминот **хемихореја** се однесува на хореја на едната страна на телото, како хореја на едната рака, а не на двете.

## Појава
Хорејата се одликува со кратки, квазипричински, нерегуларни контракции кои не се повторливи или ритмично, но кои изгледаат како да течат од еден мускул до следниот.

Овие движења на хореја кои наликуваат на танц (од истиот корен на зборот како на „кореографија“) се случуваат често со атетоза, што додава вртливи и грчливи движења.

## Причини
Хорејата може да биде предизвикана од многу нарушувања и болести: 
* Хорејата е основната одлика на Хантингтоновата болест, прогресивно невродегенеративно нарушување; 
* Дваесет проценти од децата и адолесцентите со ревматска треска развиваат *Сидеманова хореја* како компликација;
* Choreia gravidarum е редок тип на хореја која е компликација на бременост;
* Ataxia telangiectasia;
* Вилсонова болест, генетска болест која води до токсично ниво на бакар во телото и др.

## Поврзано
* Дискинезија
* Хантингтонова болест

## Наводи

Категорија:Невролошки болести
Категорија:Грцизми
Тебибајт

**Тебибајт** (*tebibyte*) е стандардизиран бинарен содржател (претставка: теби-, симбол: *Ti*) на бајтот, единица за складирање на дигитални податоци. Симбол на оваа единица е **TiB** или **ТиБ**.

: 1 тебибајт = 240 бајти =  = 1.024 гибибајти

Тебибајтот како единица е во блиско сродство со терабајтот, кој се дефинира како 1012 бајти = , но се користи како синоним на тебибајтот во извесни ситуации (видете бинарна претставка).

## Поврзано

* Величински редови (податоци)
* Тебибит
* Пебибајт
* SI-претставка
* IEEE 1541

## Наводи

Категорија:Единици за информации
Јобибајт

**Јобибајт** (*yobibyte*) е стандардизиран бинарен содржател (претставка: јоби-, симбол: *Yi*) на бајтот, единица за складирање на дигитални податоци. Симбол на единицата е **YiB** или **ЈиБ**.

1 јобибајт = 280 бајти =  = 1.024 зебибајти

Јобибајтот е во блиско сроство со јотабајтот, кој се дефинира како 1024 бајти =  (погл. бинарна претставка).

Претставките „зеби“ и „јоби“ првично не биле дел од системот на бинарни претставки, туку се додадени во август 2005 г. од страна на Меѓународната електротехничка комисија.

## Поврзано

* Јобибит
* Зебибајт
* SI-претставка
* IEEE 1541
* Величински редови (податоци)

## Наводи

Категорија:Единици за информации
Никола Оровчанец

**Никола Оровчанец - Сандански** (Велес,  - Москва, ) — македонски комунист, жртва на Сталиновите чистки.

## Животопис

Учел во велешката гимназија. Заедно со Ганчо Хаџипанзов, Бане Андреев, Георги Шоптрајанов и други, членува во Литературно-уметничкото друштво „Нада“. Бил член на СКОЈ. Од јуни 1923 година е член на КПЈ.

Во втората половина на 1925 година заминува на школување во СССР, на Универзитетот за националните малцинства на Западот. Во 1925 година е примен за член на КП на СССР. По завршувањето на студиите во 1929 година, испратен е во Украина во заводот „Петровскиј“, а оттаму како инструктор при реонскиот комитет во Днепропетровск. Таму останува до пролетта 1933 година, кога е повикан од Коминтерната и е испратен на работа во Југославија.

Во Македонија се враќа во август 1933 година, како инструктор на ЦК КПЈ. Создава Областен комитет на КПЈ за Македонија во Скопје, во чиј состав, покрај него, влегуваат и Кочо Рацин и Живоин Ќурчиќ. Пред годишнината на Октомвриската револуција во 1933 година ја напишал брошурата „Советскиот Сојуз и Македонија“.

Сепак, Оровчанец не останува долго во Македонија. Во јануари 1934 година доаѓа до провала во која се уапсени 15 македонски комунисти. Првично, додека провалата не се проширила, Оровчанец конспиративно живее во Куманово, а на 23 јануари 1934 година конечно заминува од Скопје. Кон крајот на јануари, кога провалата почнува да се шири, особено кога на 3 февруари во весникот „Политика“ е објавена полициска потерница по него, заедно со негова слика, тој е принуден, за да не биде уапсен, да ја напушти Македонија.

По враќањето во Москва го продолжува своето политичко школување. Станува аспирант на Ленинската школа. Во 1937 година е назначен за помошник директор за просветно-политичка работа во Медицинско-фармацевтскиот комбинат во Москва. Во 1937 година е исклучен од Партијата, но следната година е повторно примен. Уапсен е на 8 февруари 1938 година, а на 2 април истата година е осуден за шпионажа и истиот ден е стрелан. Рехабилитиран е на 11 декември 1963 година.

Во негова чест една улица во Велес го носи неговото име.

## Наводи

Категорија:Македонски комунисти
Категорија:Луѓе од Велес
Категорија:Сталинови чистки
Дедо Иван (весник)

**Дедо Иван** — македонски илегален весник, орган на Месниот комитет на КПЈ во Куманово. Весникот се издавал во периодот од 15 август до 15 септември 1941 година и бил пишуван на кумановски дијалект. Објавени се три броја, формат 21 х 17, умножени на партиската техника на циклостил. Одговорен уредник бил Апостол Зордумис – Толи, а членови на редакцијата биле и Бојан Зафировски, Панче Пешев, Кочо Попов и Лазар Соколов. Првото издание е печатено во куќата на Јордан Цеков - Дане.

Во трите излезени броја се печатени статии за борбата на Советскиот Сојуз против Германците, за состојбата во Македонија под окупацијата, за борбата на сите фронтови во Европа и слично.

Како што било испишано во самиот гласник, целта на весникот била:

Во врска со името на весникот, во статијата „На сета чесна јавност“, („Дедо Иван“, бр. 1, 15 август 1941 година) пишува: „Од благодарност што Советскиот Сојуз – Дедо Иван – прв јавно пред целиот свет изјави дека македонскиот народ има право на слобода и рамноправност со сите други народи и што му нуди помош од Црвената армија, која сега со железна тупаница им ја разбива муцката на крвничките германски фашисти, од таа благодарност му го даваме на овој наш весник популарното име на нашиот заштитник СССР – Дедо Иван.“

Октомврискиот четврти број, било вонредно издание и името на весникот било променетоо во „''Партизан“'', а целиот бил посветен на излегувањето на Кумановскиот одред.

## Наводи

## Надворешни врски
* „Дедо Иван“, комплетно трето издание
* Бојан Зафировски, „Д’н’шња и јутрешња Македонија“, „Дедо Иван“, бр. 3

Категорија:Македонски весници
Категорија:Македонија во НОБ
Категорија:Историја на Куманово
Податотечна големина

**Податотечната големина** ја мери големината на компјутерските податотеки. Таа се изразува во бајти со претставка. Колку податотеката фактички зафаќа простор на дискот зависи од податотечниот систем.

Максималната големина што може да ја поддржи еден податотечен систем зависи од бројот на битови предвидени за складирање на податоците и од вкупната големина на податотечниот систем. На пример, по системот FAT32, големинaта на една податотека не може да е еднаква на или поголема од 4 GiB.

Некои почести единици за податотечна големина:

* 1 KiB = 1.024 бајти
* 1 MiB = 1048.576 бајти 
* 1 GiB = 1.073.741.824 бајти 
* 1 TiB = 1.099.511.627.776 бајти .

Овие единици честопати се изразуваат во преку единиците KB, MB, GB и TB. Ова е технички непрецизен начин бидејќи претставките кило, мега, гига и тера се однесуваат на множење со 10^3, 10^6, 10^9 и 10^12. Меѓутоа квадрат (алгебра)|квадрираните претставки допрва треба да најдат поширока примена, па така сè уште постојат нејаснотии. На пример, еден тврд диск со фабрички опишана зафатнина од 200 GB има капацитет мошне блиску до 200 * 10^9 bytes. Меѓутоа кога ваквиот диск е свежо форматиран и инсталиран на машина што работи на Microsoft Windows, оперативниот систем ќе пријави големина од околу 186 GB (оваа вредност знае помалку да варира зависно од точниот капацитет на дискот и од податотечниот систем што се користи). Ова се случува бидејќи Windows всушност ја изразува големината во GiB, а 186 GiB е приближно еднакво на 200 GB.

## Табела со претворање

## Наводи

Големина
Големина
Јотабајт

**Јотабајт** (*yottabyte*, кратенка: **YB** или **ЈБ**; изведено од SI-претставката јота-) е единица за податоци или компјутерско складирање еднаква на септилион (еден квадрилион по долгата скала или 1024) бајти (еден квадрилион гигабајти). Во 2010 г. сè уште не постои систем што може да собере еден јотабајт податоци. Впрочем, збирниот капацитет на сите тврди дискови во целиот свет заедно не изнесува ниту еден јотабајт. Според едно истражување, во 2006 г. сите компјутери на светот заедно имаат капацитет од 160 ексабајти. Проценето е дека во 2009 г. целиот интернет содржел близу 500 ексабајти.

Кога се користи со бајтови содржатели, SI-претставката означува 1000-ти степен:
* 1.000.000.000.000.000.000.000.000 бајти — 10008, или 1024

Поимот „јобибајт“ (YiB), каде што се користи бинарна претставка, се употребува за соодветниот содржател на 1024.

## Поврзано
* Бинарна претставката
* Величински редови (податоци)

## Наводи

Категорија:Единици за информации
Сашо Гешовски

**Сашо Гешовски** (,  - , ) — првата жртва од Македонија во воените судир кои избиле во 1991 година во СФРЈ. Тој бил застрелан на 6 мај додека чувал стража во касарната во Сплит за време на демонстрациите на поддржувачите на независноста на Хрватска.

## Животопис
Завршил основно и средно училиште во Кавадарци, а потоа заминал на отслужување на воениот рок во ЈНА, СР Хрватска. На 6 мај 1991 година, во него пукал маскиран припадник на МВР на Република Хрватска и со четири куршуми смртно го погодил младиот Кавадарчанец. Во критичниот момент Сашко бил на задача пред зградата на Воено поморската област во Сплит. Неговото загинување претставува првата жртва во жестокиот воен судир, кој го предизвикала распаѓањето на Југославија во 1991 година.

На 7 мај 1991 година, во Кавадарци, во негова чест бил одржан протестен собир на кој учествувало скоро целото население од градот и околните места, за да го искажат својот револт и тага за смртта на својот сограѓанин. Неговото тело со воен хеликоптер било пренесено во Кавадарци. На неговиот погреб присуствувале повеќе од 20.000 граѓани, дојдени од сите краишта на Југославија, а во Кавадарци била прогласена и тридневна жалост.

На 6 мај во 2011 година, точно во 11 часот кога во Сплит 1991 година бил убиен Сашо Гешовски, во организација на кавадаречкиот градоначалник и семејството Гешовски, на градските гробишта во Кавадарци, била одбележана дваесетгодишнината од трагичниот настан. Почит кон Гешовски и кон жртвите од распадот на СФРЈ, оддал и претседателот на Република Македонија, Ѓорге Иванов. Во судирите кои започнле во СФРЈ, загинале четириесетина македонски војници кои се нашле во редовите на некогашната ЈНА.

## Поврзано

* Распад на СФРЈ
* Мишко Митрев
* Петре Тодоровски

## Наводи

Категорија:Луѓе од Кавадарци
Категорија:Југословенски воени лица
Категорија:Македонски жртви при распадот на СФРЈ
Демократски фронт на Македонија „Илинден 1903“

**Демократски фронт на Македонија „Илинден 1903“** — конспиративна политичка организација во Народна Република Македонија, основана да дејствува за остварување на илинденскиот идеал за самостојна независна македонска држава. Дејствувала во периодот од 1945 до 1946 година.

Пред одржувањето на Париската мировна конференција, Организацијата подготвила Меморандум (во 1946 година) со кој од владите на големите Сојузнички сили: САД, Велика Британија и Советскиот Сојуз барала на македонскиот народ, сојузник во антифашистичката коалиција, кој дал свој придонес во Антифашистичката војна, да му се признае правото на слобода, обединување и создавање независна македонска држава.

## Наводи

Категорија:Народна Република Македонија
Ден на рударите на Македонија

**Денот на рударите во Македонија** е празник на македонските рудари, во спомен на Штрајкот на рударите од Рудникот Лојане, Кумановско во 1929 година за подобрување на работните услови и зголемување на личните доходи. На овој ден во сите македонски рудници се организираат прослави и свечености. Заштитничка на рударите е Пресвета Богородица, која се слави на истиот ден - Голема Богородица.

## Наводи

Категорија:Македонски празници
Единство (весник)

мини|Единство 3 Јуни, 1947
**Единство** — македонски месечен весник, орган на Окружниот одбор на НОФ за Костурско, на македонски и на грчки јазик.

Го издавал Главниот оддел за агитација и пропаганда на НОФ за Егејска Македонија. Главен уредник бил Мичо Губиденов. Бил умножуван на шапилограф. Весникот се издавал еднаш месечно, во Костурско од 1947 до 1949 година.

Под ист наслов бил печатен и органот на секцијата на НОФ во Булкес, Војводина. Од мај, 1949 година во рамките на весникот, двапати месечно на две страници излегувал билтен под наслов „Вести“, а информирал за настаните во Грција и за дејноста на ДАГ.

## Наводи

Категорија:Егејска Македонија
Категорија:Грчка граѓанска војна
Категорија:Грчки весници
Аврелијан

**Лукиј Домитиј Аврелијан** (на латински: *Lucius Domitius Aurelianus*) (септември 214 или 215 –септември или октомври 275), познат само како **Аврелијан**, (римски владетел 270–275), бил вториот по ред најуспешен војник-владетел кој и помогнал на Римското Царство да ја придобие повторно нејзината моќ кон крајот на третиот и почетокот на четвртиот век.

За време на неговото владеење, империјата била обединета целосно, после петнаесет години немири, биле повратени голем дел од нејзините изгубени територии и намалени нападите на варварите.

## Наводи

Категорија:Родени во 210-тите
Категорија:Починати во 275 година
Категорија:Римски цареви од 3 век
Категорија:Убиени римски цареви
Категорија:Конзули на Римското Царство
Категорија:Римјани од 3 век
Категорија:Историја на Срем
Категорија:Родени во 214 година
Делчевска Котлина

**Делчевската Котлина** или **Пијанец** — котлина и историско-географска област во источниот дел на Македонија, во горниот тек на реката Брегалница.

## Географски особености
Котлината има меридијански правец на протегање (југ – север) во должина 15–16&nbsp;км, а ширина 4–5&nbsp;км. Пијанец е тектонска котлина што настанала помеѓу планините Влаина од исток, Голак од запад и ограноци од Осоговските Планини на север. Од соседната Беровска Котлина е одвоена со хорстот – планината Бејаз Тепе и образува целина наречена Беровско-делчевска Котлина. Зафаќа површина од 590&nbsp;км2. Дното на котлината е на височина 560–580 м. Во текот на плиоценот во котлината егзистирало езеро, кое кон крајот на плиоценот и почетокот на плеистоценот, почнува да истекува преку најнискиот дел предиспониран со раседнување, помеѓу ограноците на Голак и на Осогово, при што е создадена длабоката клисура на Брегалница. Континенталната клима е погодна за развој на овоштарството посебно за сливарството.

## Населени места и население во Пијанец
Во Пијанец се наоѓаат 22 населени места, односно градот Делчево и уште 21 населено место — сите во составот на Општина Делчево.

На табелата е прикажано движењето на бројот на населението низ сите пописни години во Пијанец:

## Поврзано
* Беровска Котлина

## Наводи

Категорија:Котлини во Македонија
Категорија:Историско-географски области во Македонија
Владимир Луков

**Владимир Луков** (Ценово, Русенско, Бугарија, ) е бугарски поет.

## Животопис
Луков е роден е на 2 јуни 1949 година во село Ценово, Русенско, Бугарија. Потомок е на депатрираната фамилија Чипови од Егејска Македонија (село Пателе, Леринско). Завршил географија и филозофија на Софискиот универзитет „Св. Климент Охридски“. Работи како предавач по географија на Техничкиот универзитет од Софија, во филијалата во градот Правец. Поезија пишува и публикува од 1969 година. Како поет е претставуван во бугарски, француски и македонски списанија за литература и е застапуван во антологии. Бугарската литературна критика ја дефинира неговата поезија како „филозофска, енигматична“. Добитник е на почетна грамота и награда за поезија на Сојузот на слободните писатели во Бугарија - „Народни будители – 2006“. Неговото име е содржано во следневе публикации: Кој е кој во бугарската култура, Кој е кој во Бугарија и Атлас на бугарската литература. Член е на Сојузот на слободните писатели во Бугарија.

## Библиографија
* Човекот со протези (поезија, 1992),
* Согледувачот (поезија, 1993),
* Безбожни овоплотувања (поезија, 1999),
* Пролом (поезија, 2001),
* Поромнување на сетилата (поезија, 2005),
* Провиденија (поезија, 2006, ИД „Макавеј“ – Скопје, полица – Балкански писатели),
* Траги од ветер (поезија, 2007),
* Зраци (поезија, 2009),
* Фибри од без краjот (поезија, 2011)
* Местото од каде што почнува бескрајот (Реалистични раскази, мисли, соништа, фантазии и истражувања / Филозофија на целоста и практика на олицетворението / Том I. Книга за (не)послушните), 2012 г.
* "Сончев поjас" (Скопjе, 2016, Изд. "Матица македонска")

## Надворешни врски
* http://liternet.bg/publish14/v_lukov/index.html 
* http://slovo.bg/showauthor.php3?ID=353&LangID=1 
* http://knigi-news.com/?in=pod&stat=6656&section=9&cur=

Категорија:Бугарски поети
Категорија:Живи луѓе
Категорија:Апсолвенти на Софискиот универзитет
Средноевропско летно време

**Средноевропско летно време** (, **CEST**) — назив на временско отстапување при сметање на времето во лето кое ја користи часовниот појас UTC+1, 2 понапред од координираното универзално време. Се користи при летно сметање на времето во највеќето европски земји. Во текот на зимата се користи средноевропското време (UTC+1).

Сè до 1996 г. се сметало т.н. „европско летно време“ од последниот ден недела во март до последниот ден недела во октомври. Дотогаш правилата за сметање на ова време не биле исти во сите земји.

## Примена
Средноевропското време се користи во следниве земји во текот на летото, помеѓу 1:00 UTC на последниот ден недела во март и 1:00 на последниот ден недела во октомври.

* Австрија, редовно од 1980 г.
* Албанија, редовно од 1974 г.
* Андора, редовно од 1985 г.
* Белгија, редовно од 1980 г.
* БиХ, редовно од 1983 г.
* Ватикан, редовно од 1966 г.
* Германија, редовно од 1980 г.
* Гибралтар, редовно од 1982 г.
* Данска (без прекуморски територии), редовно од 1980 г.
* Италија, редовно од 1966 г.
* Лихтенштајн
* Луксембург, редовно од 1977 г.
* Македонија, редовно од 1983 г.
* Малта, редовно од 1974 г.
* Монако, редовно од 1976 г.
* Норвешка, редовно од 1980 г.
* Полска, редовно од 1977 г.
* Сан Марино, редовно од 1966 г.
* Словачка, редовно од 1979 г.
* Словенија, редовно од 1983 г.
* Србија, редовно од 1983 г.
* Унгарија, редовно од 1980 г.
* Франција (без прекуморски територии), редовно од 1976 г.
* Холандија (без прекуморски територии), редовно од 1977 г.
* Хрватска, редовно од 1983 г.
* Црна Гора, редовно од 1983 г.
* Чешка, редовно од 1979 г.
* Шпанија (освен Канарските Острови), редовно од 1974 г.
* Шведска, редовно од 1980 г.
* Швајцарија, редовно од 1981 г.

Средноевропското летно време се користело и во Португалија од 1993 до 1995 г. и во Литванија од 1998 до 1999 г.

## Поврзано
* Летно време
* Средноевропско време
* Други називи на часовниот појас UTC+2
* Часовен појас

## Наводи

Категорија:Часовни појаси
Вилдпретова волчја опашка

мини|десно|250п|Цветови на Вилдпретовата волчја опашка
**Вилдпретова волчја опашка** () — двегодишно растение кое достигнува до 3&nbsp;м во височина. Видот е ендемски на островот Тенерифе, и вирее главно во клисурите на планината Теиде. Растението се нарекува и **кула од драги камења**, **црвена волчја опашка**, **тенерифска волчја опашка** или **[[Теиде|теидска]] волчја опашка**. На шпански растението се нарекува „тахинасте“ (*tajinaste*).

## Распространетост
Растението може да се најде во субалпскиот појас, во клисурите на планината Теиде. Бара многу сонце и вирее во суви и пусти предели, но трпи мраз сè до температура од -15&nbsp;°C.

## Опис
Ова двегодишно растение во првата година дава густа розета од листови, а во втората исправено соцветие со височина од 1-3&nbsp;м.

## Процут
Растението на Тенерифе цути од доцна пролет до раниот период од летото.

## Употреба
Растението се одгледува во градините за украс, но не трпи ниски температури. Како и другите волчји опашки, ова растение е ценето во пчеларството бидејќи дава многу нектар и полен.

## Поврзано
* Обична волчја опашка — видот што вирее во Македонија

## Наводи

## Надворешни врски

* 
* Информации за Вилдпретовата волчја опашка и форум на одгледувачи 

Категорија:Лисичинки
Категорија:Тенерифе
Категорија:Сушоотпорни растенија